Document ID: 31996D0159

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Φεβρουαρίου 1996 για την τροποποίηση της απόφασης 92/164/ΕΟΚ, Ευρατόμ, με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους κατά τον υπολογισμό της βάσης των ιδίων πόρων που προέρχονται από το φόρο της προστιθέμενης αξίας (Το κείμενο στην πορτογαλική γλώσσα είναι το μόνο αυθεντικό) (96/159/Ευρατόμ, ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τον κανονισμό (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,
Εκτιμώντας:
ότι, βάσει του κανονισμού (ΕΟΚ, Ευρατόμ) αριθ. 1553/89, η Επιτροπή, όσον αφορά την Πορτογαλία, εξέδωσε την απόφαση 92/164/ΕΟΚ, Ευρατόμ (2), με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους 7
ότι η Πορτογαλία εξακολουθεί να μην είναι σε θέση να χρησιμοποιεί, για την κατανομή των δραστηριοτήτων ανά συντελεστή σύμφωνα με το άρθρο 4, παράγραφος 4 του κανονισμού (ΕΟΚ, Ευρατόμ) αριθ. 1553/89, τα δεδομένα των εθνικών λογαριασμών που αφορούν το προτελευταίο έτος πριν από το οικονομικό έτος για το οποίο πρέπει να υπολογισθεί η βάση των πόρων ΦΠΑ, δεδομένου ότι μόνον οι εθνικοί λογαριασμοί του 1989 είναι αρκετά λεπτομερείς ώστε να καθιστούν δυνατό τον υπολογισμό του ΣΜΣ 7 ότι πρέπει να επιτραπεί στην Πορτογαλία να χρησιμοποιεί τα δεδομένα σχετικά με τους εθνικούς λογαριασμούς του 1989 για τον υπολογισμό του ΣΜΣ που αφορά τα οικονομικά έτη 1992 και 1993 7
ότι η συμβουλευτική επιτροπή ιδίων πόρων ενέκρινε την έκθεση που περιλαμβάνει τις γνώμες των μελών της σχετικά με την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την κατανομή ανά συντελεστή, σύμφωνα με το άρθρο 4, παράγραφος 4 του κανονισμού (ΕΟΚ, Ευρατόμ) αριθ. 1553/89, επιτρέπεται στην Πορτογαλία να χρησιμοποιεί δεδομένα που λαμβάνει από τους εθνικούς λογαριασμούς του 1989 για τον υπολογισμό της βάσης των πόρων ΦΠΑ για τα οικονομικά έτη 1992 και 1993.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 6 Φεβρουαρίου 1996.

Labels: 2
18
15
19